**Robert Koren** (s. 20. syyskuuta 1980 Radlje ob Dravi, Jugoslavia) on slovenialainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Hull Cityä ja on Slovenian maajoukkueen kapteeni.

Ura
---

Koren pelasi kotimaassaan Dravogradissa ja Celjessä ennen siirtymistä norjalaiseen Lillestrømiin vuonna 2004. Korenista tuli Norjan liigan arvostetuimpia pelaajia ja monet pitivät häntä sarjan parhaana ulkomaalaisena. Hän oli puolustava pelintekijä Lillestrømissä ja hänestä oli kiinnostunut englantilaiset Leeds United ja Manchester City.

Tammikuussa 2007 Koren siirtyi Mestaruussarjassa pelaavaan West Bromwich Albioniin kolmen vuoden sopimuksella, jossa oli optio neljännestä vuodesta. Koren vakiinnutti paikkansa avauskokoonpanossa nopeati. Heinäkuussa 2007 Koren loukkaantui joukkueen harjoituksissa ja missasi kauden alun. Hän kirjoitti syyskuussa kahden vuoden jatkosopimuksen, josta jälkimmäinen oli optio.

Joukkue nousi Valioliigaan kaudeksi 2008–2009. Koren teki avausmaalinsa Valioliigassa Middlesbroughia vastaan, kun hän viimeisteli kaksi maalia tammikuussa 2009. Hän pelasi kaudella kenttäpelaajista eniten, mutta joukkue putosi Mestaruussarjaan. Seuraavalla kaudella Koren oli joukkueensa avainpelaajia sen noustessa takaisin Valioliigaan. Tästä huolimatta West Bromwich ei käyttänyt optiotaan jatkaa Korenin sopimusta.

Maajoukkueura
-------------

Koren on pelannut 45 A-maaottelua Slovenian paidassa, joissa hän on tehnyt viisi maalia. Koren on pelannut myös maan nuorisomaajoukkueissa. Koren on ollut Slovenian kapteeni vuoden 2010 MM-karsinnoista lähtien. Slovenia pääsi lopulta MM-kilpailuihin, kun se voitti Venäjän 2–1. Turnauksessa joukkueen kapteenina toimiva Koren teki Slovenian voittomaalin alkusarjan ottelussa Algeriaa vastaan. Voitto oli maan historian ensimmäinen MM-tasolla.

Muu elämä
---------

Koren on naimisissa ja hänellä on kaksi poikaa, Nal ja Tian.

Lähteet
-------

1. ↑  Slovenian Koren joins West Brom *BBC Sport*.  4.1.2007. British Broadcasting Corporation. Viitattu 31.5.2010.  (englanniksi)
2. ↑  Koren to miss big kick-off *wba.co.uk*.  2.8.2007. West Bromwich Albion. Viitattu 31.5.2010.  (englanniksi)
3. ↑  Koren pens new contract *wba.co.uk*.  14.9.2007. West Bromwich Albion. Viitattu 31.5.2010.  (englanniksi)
4. ↑  Philips, Owen: West Brom 3-0 Middlesbrough *BBC Sport*.  17.1.2009. British Broadcasting Corporation. Viitattu 31.5.2010.  (englanniksi)
5. ↑  West Bromwich Albion choose to release Robert Koren *BBC Sport*.  17.5.2010. British Broadcasting Corporation. Viitattu 31.5.2010.  (englanniksi)
6. ↑  Boss hoping to see benefits of Koren honour *wba.co.uk*.  14.9.2008. West Bromwich Albion. Viitattu 31.5.2010.  (englanniksi)
7. ↑  Dedič fires Slovenia to South Africa *uefa.com*.  18.11.2009. Union of European Football Associations. Viitattu 31.5.2010.  (englanniksi)
8. ↑  Algeria 0-1 Slovenia *BBC Sport*.  13.6.2010. British Broadcasting Corporation. Viitattu 13.6.2010.  (englanniksi)
9. ↑  Koren puts Baggies first *wba.co.uk*.  7.10.2008. West Bromwich Albion. Viitattu 31.5.2010.  (englanniksi)

Slovenian joukkue – Jalkapallon MM-kilpailut 2010
1 S. Handanovič |
2 Brečko |
3 Džinič |
4 Šuler |
5 Cesar |
6 Ilič |
7 Pečnik |
8 Koren |
9 Ljubijankič |
10 Birsa |
11 Novakovič |
12 J. Handanovič |
13 Jokić |
14 Dedič |
15 Krhin |
16 Šeliga |
17 Kirm |
18 Radosavljevič |
19 Filekovič |
20 Komac |
21 Stevanovič |
22 Mavrič |
23 Matavž |
Valmentaja Kek